ซ้อมเหมือนจริงมาก โจรชุดดำ บุกปล้นร้านทองออโรร่า ห้างโรบินสัน 
แตกตื่น คนร้ายบุกเดี่ยวควงปืนชิงทองห้างทองออโรร่า ภายในห้างโรบินสัน สาขาดอนหัวฬ่อ จ.ชลบุรี ได้ทองคำกว่า 100 บาท เป็นการซ้อมแผนป้องกันเหตุเหมือนจริงมากวันที่ 14 ม.ค. ที่ห้างสรรพสินค้าโรบินสัน สาขา ต.ดอนหัวฬ่อ อ.เมือง จ.ชลบุรี พ.ต.อ.ภาสกร ทุนทรัพย์ ผกก.สภ.ดอนหัวฬ่อ พร้อมด้วย พ.ต.ท.พิเชษฐ์ ศรีจันตรา รอง ผกก.ป. พ.ต.ต.พงษ์ วงษ์ประเสริฐดี สวป. และนายสุทธิญา นิสารธัญยุ ผู้จัดการทั่วไป โรบินสัน ไลฟ์สไตล์ ชลบุรี ได้ประชุมผู้เกี่ยวข้องเรื่องการซ้อมแผนคนร้ายชิงทองภายในห้างโดยจำลองเหตุการณ์ มีคนร้ายเป็นชายสวมหมวกเดินเข้ามาในห้าง แล้วเดินตรงไปที่ห้างทองออโรร่า วางแผ่นกระดาษ แล้วบังคับให้พนักงานหยิบทองคำใส่ถุง จากนั้นคนร้ายได้กึ่งเดินกึ่งวิ่งออกไปทางประตู แต่มี รปภ.จะเดินขวาง คนร้ายชักอาวุธปืนพกสั้นล็อกคอหญิงคนหนึ่งซึ่งเป็นลูกค้าห้าง ใช้ปืนจี้ แต่หญิงดิ้นรนขัดขืน คนร้ายจึงใช้ปืนตบหญิงสาวล้มลง จากนั้นคนร้ายได้วิ่งไปขึ้นรถจักรยานยนต์ขี่หลบหนีไปต่อมา ตำรวจได้รับแจ้งจึงเข้าตรวจสอบที่เกิดเหตุ และขอดูภาพกล้องวงจรปิด ตอนแรกพนักงานต้องโทรศัพท์ไปขออนุญาตทางศูนย์ใหญ่ห้างทองที่กรุงเทพฯ ทางตำรวจบอกไม่ทันการณ์ ต้องขอภาพวงจรปิดเพื่อดูใบหน้าคนร้ายโดยด่วน โดยที่เกิดเหตุนั้นมีตำรวจชุดสืบสวนลงพื้นที่ตรวจสอบทันที พนักงานก็เผยรูปพรรณคนร้าย เล่าถึงพฤติกรรมคนร้ายแบบตื่นเต้นพ.ต.ท.พิเชษฐ์ ศรีจันตรา รอง ผกก.ป. เผยว่า เป็นการซ้อมแผนเผชิญเหตุเหมือนจริงเลย เพื่อป้องกันเหตุ เป็นการทำความเข้าใจกันระหว่างตำรวจและพนักงานร้านทองต่างๆ และการประสานงานกับเจ้าหน้าที่รักษาความปลอดภัยของห้าง หากเกิดเหตุขึ้นมาจะได้ติดตามคนร้ายโดยทันท่วงทีด้านนายสุทธิญา นิสารธัญยุ ผู้จัดการทั่วไป โรบินสัน ไลฟ์สไตล์ ชลบุรี เผยว่า การซ้อมแผนครั้งนี้ส่วนหนึ่งทางห้างก็จะมีกล้องวงจรปิดของห้างที่สามารถดูภาพได้เลย แต่ทางห้างทองต่างๆ นั้นมีระเบียบเคร่งครัด จะต้องมีการลงหนังสือขอดูภาพไปยังสาขาใหญ่ ซึ่งส่วนตัวตนเห็นว่า ไม่ทันการณ์แน่นอน สมัยนี้มีโลกโซเชียลซึ่งเร็วแล้ว ส่งภาพมาทางโทรศัพท์ก็ได้ เพื่อเจ้าหน้าที่ตำรวจจะได้เห็นภาพคนร้ายและจะสกัดจับคนร้ายได้ทัน ก็ขอฝากไว้ด้วย หากเกิดเหตุการณ์จริง จะได้ช่วยกัน.
แตกตื่น คนร้ายบุกเดี่ยวควงปืนชิงทองห้างทองออโรร่า ภายในห้างโรบินสัน สาขาดอนหัวฬ่อ จ.ชลบุรี ได้ทองคำกว่า 100 บาท เป็นการซ้อมแผนป้องกันเหตุ เหมือนจริงมาก
ปล้นร้านทอง,ซ้อมปล้นร้านทอง,ปล้นทองในห้าง,ปล้นร้านทอง โรบินสัน,ซ้อมแผนปล้นทอง,ข่าวทั่วไป